NaiveNeuron/SloPal huggingface dataset:
Blanár, Juraj, poslanec NR SR (2014-09-12):
Ďakujem veľmi pekne. Vážená pani podpredsedníčka, vážený pán predkladateľ, vážené kolegyne, kolegovia, dovoľte mi aspoň krátko sa vyjadriť k tomuto návrhu zákona, ktorý predkladá pán poslanec Podmanický. Je to tak pragmatický zákon, že sa až zamýšľam, že možno sa skôr neprišlo na to, aby sa takéto niečo nevyriešilo. A zaslúžia si to práve tí športovci, ktorí – aj keď si to možno neuvedomujeme – sú úspešnejší ako tí, „ktorým bolo dožičené a sú úplne zdraví“, pretože ich úspechy na olympiádach nás tak preslávili a preslavujú neustále, že je o nás počuť široko-ďaleko. Preto chcem poďakovať pánovi predkladateľovi za tento návrh a pevne verím, že nájde širokú podporu aj v tomto pléne, keď to budeme preberať v druhom čítaní, a možnože tam príde ešte nejaký návrh, ktorým by sme možno našli ešte nejaké maličkosti, ktorým by sme týmto skvelým športovcom – ktorí sú v mnohých prípadoch vzorom pre nás zdravých, ak to tak môžem povedať, po fyzickej stránke – mohli pomôcť. Takže ešte raz ďakujem a určite tento návrh podporím. Ďakujem pekne.
Gažovičová, Tina, poslankyňa NR SR (2024-02-07):
Ďakujem za slovo. Pán Gašpar asi rieši tú chybu, ktorá sa tu našla, ale aj tak budem adresovať moju poznámku jemu. Viete, pán Gašpar, vy ste tak vyzdvihovali korektnú a slušnú komunikáciu a vy naozaj navonok viete s tou pokerovou tvárou naozaj všetko povedať veľmi slušne, len problém je v tom, že tou slušnosťou skôr odvádzane pozornosť od toho podstatného. A to podstatné je, že tu prekrúcate argumenty, aby ste kryli činy, z ktorých ste obžalovaný. A celý čas poukazujete na porušenie vašich práv, tú krásnu brožúrku, ktorú sme dostali vytlačenú na drahom papieri, sa de facto vyhovárate na konkrétne pochybenia, ktoré nastali v konkrétnych procesoch. A my ich neignorujeme, ako nás vy obviňujete, len vieme, že to nie je tá podstata. Ani to nie je podstata tejto novely. Pretože ak naozaj nastali nezákonné pochybenie napríklad v prípade väzby, tak to, že sa zmení Trestný zákon, v ktorom sa menia trestné sadzby, premlčacie doby a štruktúra prokuratúry, nič nemení na spôsobe väzby alebo na tom, keď niekto ako podľa vašich slov nezákonne pochybí v prípade väzby. A keď už toľko radi hovoríte aj vy, aj vaši kolegovia z vlády o prezumpcii neviny, tak naozaj vyzývam aj vás, pán Gašpara, aj pána Žigu, aj pána Pellegriniho, ktorí ste obžalovaní, obvinení alebo sú vážne pochybenia, dokážte svoju nevinu pred súdom. Nenechajte vaše činy premlčať, nerušte úrad, ktorý je špecializovaný na to, aby vyšetroval skutky, z ktorých ste obžalovaní, dokážte vašu nevinu pred súdom. Lebo vy robíte presne to, čo by ste robili, keby ste boli naozaj vinní. Ďakujem. (Potlesk.)
Pellegrini, Peter, predseda NR SR (2023-11-16):
Ďakujem, pán poslanec, že ste sa aspoň na chvíľku dotkli predrečníčky, aby to aspoň ako tak napĺňalo... (smiech) tie podmienky faktickej poznámky. Pán pos... pani poslankyňa Petrík bude mať faktickú poznámku a upozorňujem pani poslankyňu, ktorá vystupovala, že ak bude chcieť reagovať s faktickou, nech sa ešte počas toho prihlási s efkom. Nech sa páči, pani poslankyňa. Skúste teraz, jáj, pardon, ja blokujem to svojím mikrofónom. Teraz.
Pellegrini, Peter, predseda NR SR (2015-03-12):
Prezentujme sa a hlasujme o návrhu pána poslanca Fronca, ktorý sa týka čl. I § 31 ods. 2. (Hlasovanie.) Prítomných 141 poslancov, za hlasovalo 61, proti bolo 72, zdržalo sa 8. Návrh sme neschválili.
Danko, Andrej, predseda NR SR (2016-05-19):
Vážení páni poslanci, pani poslankyne, poprosím vás o vybratie kariet pred hlasovaním. Ďakujem. Je všetko v poriadku, dúfam, technicky. Pán poslanec Milan Laurenčík, je procedurálny návrh? (Reakcia z pléna.) Áno, nech sa páči.
Droba, Juraj, poslanec NR SR (2014-06-04):
Ja možno tiež prekvapím, ale, kolega Vašečka, to tričko mne tiež vôbec nevadí. Som taktiež za to, aby boli vizuálne symboly v Národnej rade prezentované. Vadil mi obsah vášho príspevku. Vy oháňate sa tým, že ste väčšina a že je vás neviem koľko tisíc, ste to citovali párkrát. A mne to je jedno, aj keby vás bolo 5,399 milióna, akurát keď ten jeden človek, ktorý je menšina na Slovensku, trpí vďaka vášmu rozhodnutiu, tak budem za toho jedného a posledného človeka bojovať. V tomto prípade je tých ľudí omnoho viac. (Ruch v sále.) Vy ste sa rozhodli, a skúste chvíľu počúvať teraz, vy naozaj posväcujete odporný kšeft KDH-kov so smerákmi, odporný kšeft. Vy máte ochotu za to zahlasovať len preto, že je tam nejaká malá udička, na ktorú ste sa zachytili, vidíte tam niečo ideologické, niečo kresťanské a myslíte si, že páchate strašné dobro na svojich voličoch. Nie je to tak. Presvedčíte sa o tom, zašpiníte si tieto paprče. A ja vám odporúčam nerobiť to. Vás si osobne vážim, máte vo svojej partii aj ľudí, kde naozaj sa nedá súhlasiť absolútne s ničím. S vami aspoň mávam rozumné rozhovory. Ale idete spáchať naozaj obrovské násilie na slovenskej legislatíve, na slovenskej ústave. Po prvé, dáte do ruky všetku moc strane SMER na to, aby rozhodovala o tom, kto môže a nemôže byť ďalej sudcom. To je to, na čo upozorňoval kolega Lipšic, cez bezpečnostné previerky budú tí samotní sudcovia si spomedzi seba môcť vyberať tých, ktorí sú hodní a nie sú hodní, ktorí môžu zložiť talár, a tých, ktorí ho budú naďalej nosiť. A zároveň týmto návrhom zmeny ústavy podporíte to, že ústava vytvára dve vrstvy obyvateľov. To je tzv. tá prvá vrstva, tí, čo sú hodní, a to sú všetci tí, ktorí sú buď ženatí alebo vydaté, a potom sú tu veľké skupiny ľudí, ktoré kvôli vám budú nehodné... (Prerušenie vystúpenia časomerom.)
Pellegrini, Peter, predseda NR SR (2015-11-11):
Prezentujme sa a hlasujme o tom, že prerokujeme tento zákona v treťom čítaní ihneď. (Hlasovanie.) Prítomných 133 poslancov, za hlasovalo 81, proti bolo 26, zdržalo sa 26 poslancov. Návrh sme schválili. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Nik sa nehlási do rozpravy. Vyhlasujem rozpravu za skončenú. Pán spravodajca.
Grausová, Natália, poslankyňa NR SR (2017-05-11):
Ďakujem. Ja sa na rozdiel od pána kolegu Pčolinského ani nečudujem, pretože cudzími štátmi platený agent Dostál je vlastne platený za to, aby škodil Slovenskej republike, tak sa nedivím jeho vystúpeniu. A len chcem povedať, že mi je to veľmi ľúto, že takíto ľudia sú v tomto parlamente, ktorý by mal byť slovenským parlamentom, a že cudzí agent Dostál je hanbou pre slovenský parlament.
Kadúc, Miroslav, poslanec NR SR (2014-02-04):
Ďakujem za slovo. Ďakujem za faktické. Ja som to nepoňal inak to vystúpenie, ja som len povedal, že začína sa tu politikárčiť. Toto nie je návrh, pri ktorom by sa to malo diať. A myslím si, že takýto dôležitý návrh musíme prejsť bez politikárčenia. Aby som to zjednodušil, ja aj keď som to navrhol stiahnuť, uvedomujem si, že je to tak dôležité, a preto zahlasujem za. Aj keď viem, že je to, viem, že ten návrh je zlý, pôjdem za, pretože vy dostanete šancu to vylepšiť spolu, spolu s ministerstvom. Čiže trošku zavádzame. To čo, to, čo ste povedali, že vy ste išli alebo poslanci SMER-u išli s pánom Mikloškom, pani Horváthovou, Jurinovou. No ale čí to bol nápad? Bol to nápad ich a všetci tu vieme, že keby to dali samostatne bez poslancov SMER-u, tak to ne-prej-de. Hovoríte o judikatúre súdneho dvora. Ja vám pripomínam ten rozsudok C-45310, ktorý vy sami uvádzate v dôvodovej správe, a pritom ho popierate v tom návrhu zákona. Prosím, týmto mi neargumentujte, tam sa pozrite, ja vám to vysvetlím osobne. Čo som tu chcel? Pán poslanec Brixi, o to, čo sa stalo. No stalo sa, ešte raz, to, že politikárčite s takýmto návrhom. Ja sa opakujem, ale vy to proste robíte, robíte to stále dokola a mám informáciu, že to proste budete robiť. Budete toho Kisku vyťahovať za každú cenu. Aj keď to sem nepatrí. To s tým, to s tou závadou, o to, to sme sa, to sme sa neporozumeli. Vy dávate všeobecnú hodnotu majetku, vy nemeníte v zásade nič, vy iba zosúlaďujete pojmy: obvyklá trhová cena v mieste a čase, čo je v zásade všeobecná hodnota majetku. Ako je to to isté a robíte to, toto legislatívne vyčisťujete, čiže závady. To, jak som povedal, je to stále obíditeľné. Ak chcete, dám vám konkrétny príklad, kde sa to stalo, len treba prísť. Treba prísť komunikovať.
Šimečka, Michal, podpredseda NR SR (2023-11-22):
Ďakujem veľmi pekne a týmto vyhlasujem rozpravu za skončenú. (Reakcie z pléna.) Nevidím tam žiadnu faktickú poznámku. (Reakcia z pléna.) To sa nikdy nehovorí. Nevidím tam, nevidím tam žiadnu faktickú poznámku, žiaľ, nikoho prihláseného. Ak sa niekto prihlásil a nezaznamenal to ten systém, tak za to ja nemôžem, ale žiadnu tam nevidím. Rozprava sa skončila, žiadna faktická poznámka tam nie je, je mi ľúto. A teda sa chcem spýtať, či chce k rozprave zaujať stanovisko navrhovateľ, teda pán minister, ak áno, tak prosím.
Paška, Pavol, predseda NR SR (2013-10-18):
(Hlasovanie.) 138 prítomných, 135 za, 2 sa zdržali, 1 nehlasoval. Návrh sme schválili.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 123 poslancov, za 123. Uvedený návrh sme schválili.
M. Číž, podpredseda NR SR: (2007-11-26):
S procedurálnym návrhom pán poslanec Mikloško.
Pčolinský, Peter, podpredseda NR SR (2023-06-14):
Ďakujem. Pán poslanec, chcete reagovať na tú faktickú? Trojku, trojku stlačte. Teraz, ešte raz, ste sa odhlásili. Dobre, môžte.
M. Číž, podpredseda NR SR: (2008-10-28):
Vážené kolegyne, vzhľadom na to, že budeme pokračovať v prerušenom bode programu, dávame ešte 3-minútovú prestávku, aby bolo jasné, kto sa chce zúčastniť toho ďalšieho rokovania, a aby bola prijateľná atmosféra v sále, takže je 3-minútová prestávka. (Prestávka.) (Po prestávke.)
Lipšic, Daniel, poslanec NR SR (2013-09-17):
Ešte som neskončil, ešte tam mám jednu minútu. Druhá vec je, fajn, že je taká bujará nálada tuná v parlamente, najmä koaličných poslancov. Ktovie, čo je toho príčinou? (Reakcie z pléna a potlesk.) Možno by si niektorí mohli aj fúknuť.
Ďurica, Ondrej, poslanec NR SR (2021-12-07):
Ďakujem za slovo, pán podpredseda. Pán kolega, ja vám ďakujem za takú sondu do duše Igora Matoviča aj za niektoré informácie, ktoré ste tu spomenul, pretože z úst koaličného alebo bývalého koaličného poslanca je to o to cennejšie a možno viac autentické. Ale chcem zareagovať na tie opozičné protesty, ktoré ste tu spomínali a ktoré koalícia neustále dáva do pozície, že sa predstavitelia opozície proste zdvihnú a zavelia všetkým občanom a tí občania poslušne napochodujú. Chcem sa vás spýtať, že či vy pripúšťate aj takú možnosť, že tí občania tam idú z vlastného presvedčenia, že tam idú na základe nejakých svojich skúseností alebo, alebo toho, čo vnímajú, že v spoločnosti sa deje, s čím nesúhlasia, a že majú takýmto spôsobom legitímne právo, aby protestovali, aby svojím protestom vyjadrili nesúhlas. Jednoducho či vôbec vnímate tú motiváciu tých ľudí, ktorí na tieto protesty prichádzajú, pretože neustále sa to dáva do polohy, že tu Fico alebo ďalší predstaviteľ opozičnej strany jednoducho zvolá dav a ten dav tam poslušne príde. Veď tí ľudia majú svoje skúsenosti, majú svoje príbehy, majú svoje situácie životné, ku ktorým ich dohnala súčasná vláda, a tie príbehy sú častokrát veľmi tragické a sú veľmi nešťastné. Keď chodíte na tie protesty a rečníte s tými ľuďmi, tak sa podozvedáte naozaj tú motiváciu, že prečo tam prišli. Takže nestavajte to do polohy tej, že tu niekto len tak zvolá ľudí a tí ľudia tam poslušne prišli. Tí ľudia tam idú sami za seba, idú tam z vlastného presvedčenia a majú na to zrejme vážny dôvod. Ďakujem.
Nicholsonová, Lucia, poslankyňa NR SR (2013-06-04):
Ďakujem veľmi pekne. Pán poslanec Fronc, nie sú tam žiadni rukojemníci, pretože, ako som spomínala, ja chápem, že táto krajina je plná zodpovedných rodičov, ktorí dokážu zabezpečiť to, aby ich dieťa malo dostatok podnetov potrebných pre jeho zdravý vývoj a vývin, a preto po absolvovaní testov v centre bude môcť rodič získať výnimku, aby jeho dieťa nechodilo do žiadnej materskej škôlky. Takže ako som povedala, ja, ja chápem, na čo narážate. Ja si tiež nemyslím, že to je 100 % riešenie, a preto o to viacej oceňujem tú faktickú Ľuda Kaníka, pretože v druhom čítaní, vážení, ja som otvorená akýmkoľvek návrhom, ktoré by to vylepšili. Ja som včera hovorila so štátnym tajomníkom ministerstva školstva. Dohodli sme sa presne na takom istom postupe, že sa s tým teda oboznámi, pretože to ide vlastne presne v tých mantineloch, o ktorých rozpráva aj pán minister Čaplovič a o ktorých rozprával už v roku 2007. Ja som pripravená podporiť akýkoľvek pozmeňovák, či to bude od 5 rokov, ale niečo s tým musíme robiť. A hovorím, že ako som skúšala, tak som skúšala, toto bol jediný možný spôsob riešenia. Ďakujem veľmi pekne.
Laššáková, Jana, podpredsedníčka NR SR (2015-04-15):
Pán poslanec Mikloško.
Suja, Miroslav, poslanec NR SR (2021-01-12):
Ďakujem za slovo. Rasťo, ďakujem veľmi pekne za tvoje vystúpenie, ktorému sa nedá absolútne nič vyčítať. Samé fakty, ktoré sa dajú overiť, fakty, ktoré sa dajú overiť. Ako vidím z reakcie kolegov, mám pravdu. (Smiech v sále.) Správne si povedal, správne si povedal... Keď SaS-ka začala tak dobre, správne si povedal, že to vystúpenie pani Zemanovej bolo bez faktov, o ničom, samý balast. Nepovedala nič konkrétne, len čistý balast, ale to je v SaS-ke zjavné. Oni majú krásne vyjadrenia do médií, ale v skutočnosti hlasujete úplne ináč. A to bolo vidno, ako pani Zemanová zbabelo odišla miesto toho, aby reagovala na naše faktické poznámky, ktoré boli veľmi nepríjemné. Tak radšej sa zodvihla a odišla, ale to ste celí v SaS-ke vy. Vy do médií dáte všetko, čo chcú ľudia počuť, a tu presne hlasujete ináč. Takže, Rasťo, ešte raz ďakujem veľmi pekne za to vystúpenie a na to, že si poukázal a tu bolo vidno ten rozdiel medzi tvojím vystúpením a predchádzajúcou rečníčkou pani poslankyňou Zemanovou. Dúfam, že si to niekto pozre celé jedno aj druhé a potom neviem, kto sa bude smiať. Ďakujem.
Šeliga, Juraj, podpredseda NR SR (2020-11-03):
... ktorý hovorí v ods. 2 o poriadku v rokovacej sále a zabezpečení nerušeného rokovania v rokovacej sále. Súčasťou tohto je, samozrejme, aj opatrenie, ktoré sa týka ochrany zdravia poslancov a zamestnancov Národnej rady. Pýtam sa vás poslednýkrát. Pôjdete predložiť to potvrdenie?
Suja, Miroslav, poslanec NR SR (2021-07-01):
Ďakujem za slovo. Pán poslanec Takáč, veľmi dobré vystúpenie, odborné, vecné. Podporujem tvoj návrh na stiahnutie toho bodu z programu alebo tohto zákona. Vážení kolegovia, nie je možné, aby poslaneckým návrhom, aby poslaneckým návrhom išiel takto dôležitý zákon. A týmto sme vyhoveli ekoteroristom, aby sa vyhli medzirezortnému pripomienkovému konaniu, kde majú možnosť sa vyjadriť všetci odborníci. Je to problém. Je problém medzirezortné pripomienkové konanie? Aby sa vyjadrili odborníci k danej problematike? Však to dosiahne alebo však to má dosah na strašné množstvo ľudí. Dovolím si tvrdiť, že na milióny ľudí žijúcich na vidieku. Viete, My sme les, My sme les, tu idú nám niečo hovoriť. Baláž, viete, kto je Baláž? Baláž je ekoterorista, teraz neviem, či je z Progresívneho Slovenska alebo z PS/SPOLU, jedného z týchto strán, ktorý sa na jednej vedeckej konferencii, kde bol aj bývalý minister vyjadril, že väčšina ľudí žije v meste, čo neni pravda, že aj tá zvyšná časť by sa mala presťahovať do mesta a na vidieku by mala byť len voľná príroda a všetky potraviny by sme mali dovážať. To povedal Baláž na vedeckej konferencii. Viete si predstaviť, aké pobúrenie u tých docentov a profesorov nastalo, keď počuli takéhoto blázna? A my ideme teraz počúvať jeho, že to áno, je to v poriadku, My sme les. Však My sme les je Erik Baláž, ekoterorista. Pozrite sa, aká spúšť za tým človekom zostáva, čo povie, že drevo je prežitok. Veď to neni možné. A my ideme tu počúvať takýchto ľudí, ako je Erik Baláž? A teraz k tým medveďom. Osem miliónov dostala Štátna ochrana prírody, osem miliónov. Viete, čo je osem miliónov na ochranu medveďa? Ďalšie milióny dostali na to, aby sa sčítala populácia a doteraz to nevieme, doteraz to nevieme. A ide nám tu niečo Budaj hovoriť, však v Detve za posledné dva dni sa zničili štyri včelstvá u štyroch majiteľov, štyri včelstvá v intraviláne, nie v extraviláne... (Prerušenie vystúpenia časomerom.)
Ďurica, Ondrej, poslanec NR SR (2022-04-28):
Keď to prišlo na stôl, ja som očakával, že tu bude paľba argumentov zo strany koaličných poslancov, že veci, ktoré oni dopredu komunikovali, že, samozrejme, podporíme vydanie Roberta Fica na väzobné stíhanie absolútne bez váhania. To komunikovali do médií, pretože hlavne tí mladší, ktorí tu sú, koaliční poslanci, ktorí tu chodia navoňaní, sa tu dvakrát otočí v sále, potom ide preč, ale napriek tomu nemá problém komunikovať pre novinárov, že, samozrejme, toto podporím, pretože je rád, že si ho nejaký novinár všimol, ale neprichádza zo strany vládnej koalície, zo strany poslancov, absolútne žiadna argumentácia. Čím nás chcete presvedčiť, alebo čím chcete verejnosť presvedčiť o tom, že vy viete, o čom budete hlasovať, aké to má dopady, aké to má následky? Dopredu ste to komunikovali, takže toto je úroveň celého tohto divadla, ktoré ste tu, ktoré ste tu priniesli. A to divadlo tu hráte dva roky a teraz ste sa, teraz ste sa zobudili, že ste dva roky vo vláde a že tie dva roky zase utečú a bude pred voľbami. A Robert Fico, ktorý, samozrejme, ako líder opozičných, opozičných politikov má istú silu a má isté jasné prieskumy a preferencie, tak je pre vás nebezpečný. To je celé, to je celé. Ja sa nejdem zastávať žiadneho politika ani riešiť jeho minulosť, pretože... ale jednoducho toto je fakt.
Krajniak, Milan, poslanec NR SR (2016-09-21):
Vážený pán predsedajúci, pardon... (poslanec si vytiahol kartu a zasunul ju do čítačky). Vážený pán predsedajúci, vážené kolegyne a kolegovia, zákon, o ktorom teraz budeme hovoriť, má jednu vec, ktorá, o ktorej sa podľa mňa nedá povedať o veľa zákonoch. Máloktoré zákony sú koncipované tak, že sú win-win nielen pre občanov, ale aj pre štát. Rokujeme často o zákonoch, ktoré môžu uľahčiť, zhoršiť situáciu občanov v Slovenskej republike. O tomto zákone sme presvedčení, že môže státisícom ľudí na Slovensku priniesť nový začiatok, druhú šancu dostať sa z toho, čo my voláme začarovaný kruh dlhov, ktoré nie sú schopní ďalej splácať. Tento zákon analogicky nadväzuje na generálne pardony Sociálnej poisťovne, ktoré poslednýkrát Sociálna poisťovňa previedla alebo urobila v roku 2010. To znamená, nie je v našom, nejde v našom právnom systéme o nič nové, akurát je to rozšírené o pohľadávky alebo záväzky voči nielen Slovenskej poisťovni, ale aj voči zdravotným poisťovniam a voči finančnej správe. Toľko krátko na úvod. Zákon ako prvý v rozprave odôvodní náš pán predseda Boris Kollár. Takže budem pripravený, samozrejme, zareagovať potom na všetky pripomienky a podnety k tomuto návrhu zákona. Ďakujem, pán predsedajúci.
Paška, Pavol, predseda NR SR (2014-04-02):
Pekné predpoludnie, vážené pani poslankyne, vážení páni poslanci, máme prerokovaný jeden bod. Pán poslanec Zajac.
P. Hrušovský, predseda NR SR: (2005-02-01):
Poprosím pánov poslancov, aby sa dostavili do rokovacej sály. Poprosím členov hospodárskeho výboru a pána predsedu hospodárskeho výboru, aby prerušil rokovanie výboru, aby sa dostavil na rokovanie 40. schôdze Národnej rady. Poprosím pána predsedu Jána Rusnáka, predsedu výboru pre hospodárstvo, privatizáciu a podnikanie, aby prerušil rokovanie výboru a prišiel aj s ostatnými členmi výboru a poslancami do rokovacej sály. Vážené pani poslankyne, páni poslanci, ešte predtým, ako pristúpime k rokovaniu o návrhu programu, chcem vás informovať, že predbežne sa členovia poslaneckého grémia dohodli na tom, ale tá dohoda nie je definitívna, že hlasovať v druhom čítaní o trestných kódexoch budeme, alebo taký je návrh, pokiaľ počas rokovania nevzniknú nejaké iné dôvody, aby sme tento návrh zmenili, vo štvrtok ráno o 9.00. Ďalej sme sa dohodli, že body programu, ktorých predkladateľom je minister vnútra Palko, z dôvodu toho, že je súčasne práceneschopný, a to je zákon o politických stranách a zákon o Policajnom zbore, by sme prerokovali v piatok ako prvé body programu 40. schôdze Národnej rady Slovenskej republiky. Páni poslanci, prosím, prezentujme sa. Otváram tým aj rokovanie 40. schôdze Národnej rady. (Prezentácia.) 129 poslancov prítomných. Národná rada je uznášaniaschopná. Chcem vás informovať, že na dnešnom rokovacom dni o ospravedlnenie svojej neúčasti požiadal pán poslanec Danko a pani poslankyňa Mušková. Na zahraničnej pracovnej ceste je pán poslanec Tibor Mikuš. Overovateľmi budú poslanci Zoltán Horváth a Beáta Brestenská, ich náhradníkmi Milan Urbáni a pán poslanec Maroš Kondrót. Program 40. schôdze vám bol rozdaný do lavíc, teraz pristúpime k návrhu schvaľovania programu 40. schôdze. Pýtam sa pánov poslancov, či chce niekto navrhnúť zmenu alebo doplnenie navrhnutého programu. Áno. Nech sa páči. Pán poslanec Blanár. Pán poslanec Rusnák je omylom prihlásený. Nech sa páči, pán poslanec Blanár.
A. Belousovová, podpredsedníčka NR SR: (2008-04-01):
Otváram rozpravu. Do rozpravy som nedostala žiadnu písomnú prihlášku, preto sa znovu pýtam, či sa chce prihlásiť do rozpravy niekto ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. Zároveň vyhlasujem rozpravu za skončenú. A prerušujem rokovanie o tomto bode programu. Ďalej budeme pokračovať prvým čítaním o vládnom návrhu zákona o výchove a vzdelávaní (školský zákon) a o zmene a doplnení niektorých zákonov . Vládny návrh zákona ste dostali ako tlač 560. Návrh na jeho pridelenie na prerokovanie výborom máte v rozhodnutí č. 577. Teraz prosím pána podpredsedu vlády a zároveň ministra školstva Slovenskej republiky pána Ján Mikolaja, aby uviedol tento vládny návrh zákona. Nech sa páči, pán minister, máte slovo.
Bugár, Béla, podpredseda NR SR (2010-08-10):
Ďalej pán poslanec Matovič. (Potlesk.)
Šimečka, Michal, podpredseda NR SR (2024-04-24):
Ďakujem veľmi pekne, pán poslanec. Otváram rozpravu, nikto sa do nej písomne neprihlásil. Chce sa niekto do rozpravy prihlásiť ústne? Uzatváram možnosť prihlásiť sa ústne a vyhlasujem rozpravu za skončenú. Pán navrhovateľ, chcete ešte k nej zaujať stanovisko? Nie je tomu tak. Pán spravodajca, tiež vás rovno poprosím, aby ste oznámili termín hlasovania.
Figeľ, Ján, podpredseda NR SR (2015-11-27):
Ďakujem pekne. Pán Mikloško asi nežiada reakciu. Nech sa páči, ďalšia rečníčka v rozprave. Janka Šípošová ako navrhovateľka. Potom dám možnosť na ústne prihlásenie sa. Nech sa páči.
Mihál, Jozef, poslanec NR SR (2012-08-01):
Ja si dovolím len takú drobnú poznámku. Pán kolega Vašečka, hovoríte, že páčia sa vám vystúpenia z jednej aj druhej strany. No tak vystúpení z jednej strany je tu naozaj dosť, ale vystúpenia z druhej strany, keď zabudnem na faktické poznámky, tak toho tu niet ani jedného.
Kotleba, Marian, poslanec NR SR (2018-02-14):
Dovolím si zareagovať na otázky, alebo teda pripomienky pána poslanca Klusa. Pán poslanec, teraz som skutočne nemyslel vás osobne ako poslanca, ale váš klub stranícky, pretože táto informácia o tom, že to vnímate ako ohrozenie demokracie, prešla médiami po tom, ako váš predseda Sulík túto tému znova otvoril, na čo my sme reagovali predložením tohto návrhu zákona, a vy ako strana ste nejakým spôsobom tieto informácie nedementovali, nepopreli ani sa k nim potom následne ešte viacej nevyjadrili. Takže úplne teraz bez čohokoľvek zlého, pozrite si to, uvidíte, že si nevymýšľam a že možno médiá to pochopili inak, ale v skutočnosti to bolo so stranou SaS, takáto výhrada spájaná.
P. Paška, predseda NR SR: (2007-09-13):
(Hlasovanie.) 135 prítomných, za 113, proti 3, zdržalo sa 11, nehlasovalo 8. Konštatujem, že sme pridelili návrh zákona výborom a odsúhlasili lehoty na prerokovanie. Teraz pán Ľubomír Petrák uvedie hlasovanie o návrhu poslankýň Národnej rady Slovenskej republiky Kataríny Tóthovej a Jany Laššákovej na vydanie zákona, ktorým sa mení a dopĺňa zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov , tlač č. 373.
A. Korba, poslanec: (2009-04-15):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 10. júna 2009 a gestorský výbor do 12. júna 2009.
Pellegrini, Peter, predseda NR SR (2015-02-06):
Ďalší v rozprave vystúpi pán poslanec Abrhan. Je posledným prihláseným do rozpravy. Pán spravodajca, samozrejme, pán navrhovateľ, pán podpredseda, môžte aj v rámci rozpravy potom vystúpiť, ak ešte by ste mysleli.
P. Hrušovský, predseda NR SR: (2005-05-17):
(Hlasovanie.)  145 prítomných, 105 za, 4 proti, 31 sa zdržalo, 5 nehlasovalo. Návrh sme schválili. Poprosím teraz pána poslanca Novotného, aby z poverenia výboru pre zdravotníctvo uviedol návrhy hlasovaní k vládnemu návrhu zákona, ktorým sa mení a dopĺňa zákon č.580/23004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z. , ktorý prerokúvame ako tlač 1112 pod poradovým číslom 22. Nech sa páči, pán poslanec Novotný.
Hrušovský, Pavol, podpredseda NR SR (2011-07-11):
Pán poslanec Ondruš.
Kovačócy, Marián, poslanec NR SR (2015-09-30):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 9. novembra 2015 a gestorský výbor do 10. novembra 2015.
S. Becík, minister pôdohospodárstva SR: (2009-04-15):
Dámy poslankyne, páni poslanci, predloženým vládnym návrhom zákona sa mení doterajšie znenie § 45, ktorým sa ustanovuje poskytnutie úhrady za náklady a škody, ak sa vyskytne niektorá z chorôb uvedených v prílohe č. 1, čím dochádza k zosúladeniu uvedenej právnej úpravy s nariadením Komisie Európskeho spoločenstva č. 1857/2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej prvovýrobe. Návrh zákona rieši aj ďalšie problémy, ktoré sa vyskytli pri aplikačnej praxi zákona č. 39/2007 o veterinárnej starostlivosti, ako aj ďalšie zmeny legislatívy Európskych spoločenstiev a Európskej únie v oblasti zdravia zvierat a pohody zvierat dovozov z tretích krajín, vývozov do tretích krajín, tranzitov cez Európske spoločenstvo a obchodu v rámci Európskeho spoločenstva a v oblasti nakladania so živočíšnymi vedľajšími produktmi neurčenými na ľudskú spotrebu, kde dochádza k pojmovému a obsahovému zosúladeniu platnej právnej úpravy s právne záväznými aktmi Európskych spoločenstiev a Európskej únie. Predložený vládny návrh zákona nebude mať vplyv na štátny rozpočet, rozpočet obcí a vyšších územných celkov na zamestnanosť, životné prostredie ani na podnikateľské prostredie. Vzhľadom na uvedené dovoľujem si vás požiadať o prerokovanie predkladaného návrhu zákona a jeho odporučenie do druhého čítania v Národnej rade Slovenskej republiky. Ďakujem za slovo.
K. Sárközy, poslankyňa: (2008-12-04):
Pán minister, ale dovoľte mi položiť doplňujúcu otázku. Myslíte si, že novými investíciami na južnom Slovensku napomáha zákon, ktorý sa prijal v tomto roku a vyhláška, podľa ktorých treba za vyňatie z pôdneho fondu platiť poplatky až do výšky 15 eur za m2? Viete veľmi dobre, že na južnom Slovensku je najvyššia bonita pôdy a máme také informácie aj od našich starostov, že sú záujemcovia, ktorí by prišli a vybudovali priemyselné parky, ale tieto vysoké poplatky ich od toho odrádzajú. A ešte mám čas, aby som povedala, že ja mám štatistické ukazovatele, čo sa týka nezamestnanosti z apríla 2004, to znamená pred vstupom Slovenskej republiky do Európskej únie a teda najčerstvejšie z októbra, keď môžem spomenúť napríklad okres Dunajská Streda, ale treba povedať, že, samozrejme, tam nastali medzitým aj reformy a nový Zákonník práce prijatý v roku 2004. Kým v okrese Dunajská Streda v apríli 2004 bola nezamestnanosť 12,17, teraz je to 4,22. Okres Komárno 19,71 v apríli 2004, teraz je to 7,5. Nové Zámky 18,11, teraz 6,28. Ale ako som dala tú svoju pôvodnú otázku, práve tieto priemyselné parky sa pokúsia rozviazať pracovný pomer s tými ľuďmi, ktorí sú nízkokvalifikovaní a 70 % z týchto... (Vystúpenie automaticky prerušené časomierou.)
M. Jureňa, poslanec: (2010-03-04):
Lebo, keď som nastúpil po vás na post ministra, tak som v šuplíku našiel zákon o potravinách a neboli ste schopný tento zákon uviesť do života. Až táto vláda ho uviedla do života a snaží sa ho vylepšiť v záujme občanov, aby občania dostávali do svojich domácností zdravé potraviny a aby tieto potraviny boli nezávadné a aby mali primeranú kvalitu a aj výživnú hodnotu. Takže, toto je dôležité vám pripomenúť, pretože dnes sa tu ukazujete ako ten bojovník, ktorý ste tu na strane občanov, ale neurobili ste preto nič! Treba vám to pripomenúť a treba vám to zopakovať. Ďakujem.
M. Hort, podpredseda NR SR: (2009-02-10):
A prosím teraz povereného člena výboru pre financie, rozpočet a menu pána poslanca Ivana Vargu, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto návrhu zákona vo výbore. Nech sa páči.
Buček, Jozef, poslanec NR SR (2018-03-13):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Matejičková, Zuzana, poslankyňa NR SR (2024-05-21):
Veľmi pekne vám ďakujem, pán predsedajúci. Vážené kolegyne poslankyne a vážení kolegovia poslanci, Národná rada uznesením č. 298 z 21. mája 2024 pridelila vládny návrh zákona, ktorým sa mení a dopĺňa zákon č. 543/2022 Z. z. o ochrane prírody a krajiny v znení neskorších predpisov na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor uznesením č. 83 z 21. mája 2024 s vládnym návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 40 z 21. mája 2024 s vládnym návrhom zákona súhlasil a odporučil ho Národnej rady schváliť s pripomienkami. Gestorský výbor odporúča hlasovať o bodoch 1 až 5 spoločnej správy spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov o prerokovaní predmetného návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 41 zo dňa 21. mája 2024. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku. Pán predsedajúci, prosím, otvorte rozpravu.
Paška, Pavol, predseda NR SR (2013-05-14):
Hlasujeme. (Hlasovanie.) 141 prítomných, 30 za, 76 proti, 35 sa zdržalo. Páni poslanci, chcem vás len upozorniť, že budeme hlasovať po 24 hodinách, keďže sme neschválili hlasovanie ihneď, takže budeme s tým pokračovať po 24 hodinách. (Smiech a potlesk v sále.) Ďakujem pekne, pán spravodajca. Poprosím legislatívu potom, aby sa mi pozrela na tie hlasovania, dobre, o tých pozmeňujúcich návrhoch. (Smiech v sále.) Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov a ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov . Je to tlač 458. Pán poslanec Senko.
Rajtár, Jozef, poslanec NR SR (2017-05-17):
Vážené kolegyne, kolegovia, v rozprave vystúpili štyria páni poslanci. Neboli podané žiadne pozmeňovacie návrhy. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 o rokovacom poriadku prerokovať predložený návrh zákona v druhom čítaní.
Kolesík, Andrej, poslanec NR SR (2015-01-29):
Ďakujem, pán predsedajúci. Pán poslanec Kaník, pozorne som vás počúval a dovoľte mi zareagovať dvomi poznámkami, najmä na záver vášho vystúpenia, keď ste tak plamenne ukončili svoj naozaj rétorický, celkom zaujímavý príhovor, že teda tie prostriedky na účtoch sporiteľov sú ich osobným majetkom. To je jeden z hlavných problémov, ktorý ja mám s II. pilierom ako takým. Ja ho totižto nepovažujem za sporenie. To je investovanie, pán poslanec, Kaník. Tí sporitelia musia investovať. A s investovaním je vždy spojené riziko, riziko, že o svoju investíciu prídu. A druhá poznámka, pán poslanec. V roku 2008 som bol účastníkom jedného stretnutia, keď sem vaši kamaráti z tej Asociácie dôchodkových správcovských spoločností dovliekli, doslova dovliekli pána Josého Piňeru, ktorý zastával funkciu ministra sociálnych vecí v Pinochetovej vláde. Nebudem sa venovať podrobnejšie faktu, aká vláda to bola. Podľa môjho názoru to bola vláda neofašistická. Ale dajme teda, dobre, že pán Piňera bol presvedčený o veci. A v diskusii som pánovi Piňerovi položil otázku: „Pán Piňera, keď zbankrotujú dôchodkové správcovské spoločnosti, kto sa postará o sporiteľov, ktorí si v nich sporili?“ Viete, pán Piňera mi odpovedal úplne bez akéhokoľvek zaváhania: „No postará sa o nich štát.“ No ďakujem vám za takýto II. pilier, pán poslanec Kaník. Ďakujem vám za to a želám všetkým, aby si dobre rozmysleli, či chcú, aby na konci dňa ich peniaze zhrabli doplnkové správcovské spoločnosti, ktoré ich zle investujú, pričom tí ľudia o ne prídu a na konci dňa sa o týchto ľudí bude musieť postarať aj tak štát. (Potlesk.)
Ďuriš Nicholsonová, Lucia, podpredsedníčka NR SR (2018-03-14):
Otváram všeobecnú rozpravu. Písomne sa neprihlásil nikto. Registrujem ale, že sa chce prihlásiť pani navrhovateľka. Nech sa páči, máte slovo.
Ďuriš Nicholsonová, Lucia, podpredsedníčka NR SR (2017-02-09):
Aj my ďakujeme veľmi pekne za vaše vystúpenie, pani poslankyňa. S faktickými poznámkami na vás zareagujú tri panie poslankyne. Končím možnosť prihlásiť sa s faktickou poznámkou. Nech sa páči, pani poslankyňa Gaborčáková.
Jurinová, Erika, podpredsedníčka NR SR (2015-10-30):
Ďakujem pekne, pán spravodajca. Týmto prerušujem rokovanie o bode programu a vyhlasujem prestávku do 19.10 hod., kedy budeme pokračovať hlasovaním. (Reakcie z pléna.) 20.10 hod., ospravedlňujem sa, 20.10 hodín. (Reakcie z pléna.) Lebo sme sa tak dohodli. (Reakcie z pléna.) (Prestávka.) (Po prestávke.)
A. Belousovová, podpredsedníčka NR SR: (2008-02-05):
Pán poslanec Mečiar, chcete reagovať na faktické poznámky? Nech sa páči.
Cmorej, Peter, poslanec NR SR (2023-06-28):
Týmto sme hlasovali o všetkých pozmeňujúcich návrhoch. Pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Grendel, Gábor, podpredseda NR SR (2023-01-24):
Prepáčte, pani poslankyňa, poprosím technikov, aby prerušili na chvíľu časomieru. Ak sa dá. (Krátka pauza.) Nech sa páči, pani poslankyňa.
Danko, Andrej, predseda NR SR (2017-02-09):
Ďakujem. Pani poslankyňa Blahová.
Sulík, Richard, predseda NR SR (2011-06-30):
Prosím, hlasujte teraz. Páni poslanci tuto z pravej strany nerozumeli, poprosím zopakovať posledné dve vety. Pán poslanec Jurčík, posledné dve vety, keby ste zopakovali, lebo ctení páni poslanci nerozumeli.
Krajčír, Ľuboš, poslanec NR SR (2021-12-02):
Pán predseda, veľmi dobre si povedal, že naozaj v ťažkých časoch ideme seniorom v čo najväčšom možnom rozsahu pomôcť. Motivácia 500 eur, plus 100 eur príspevok na energie, si myslím, že je naozaj veľmi dobrý nápad. Ale SMER dlhé roky naozaj zvyšoval dôchodcom dôchodky rádovo niekde možno okolo euro tridsať. Nebola vtedy tak zlá finančná situácia, aká je momentálne od druhej, najhoršia, od druhej svetovej vojny a poďme trošku aj k faktom. SMER sľuboval vyplatenie trinásteho dôchodku od roku 2010. SMER nikdy tento svoj sľub nedodržal napriek tomu, že v roku 2012 až 2016 vládol úplne sám. Naša vláda vyplatila v roku 2020 najvyšší trinásty dôchodok v dejinách Slovenska aj v týchto ťažkých finančných, finančnej situácii. Začali sme už vyplácať trinásty dôchodok aj v tomto roku. Celkovo išlo na trinásty dôchodok o 150 miliónov euro viac ako vláda SMER-u vyplatila dôchodcom v decembri 2019. Dôchodca s priemerným dôchodkom v roku 2020 dostal dva a pol násobne viac ako za vlády SMER-u na konci roka 2019. Namiesto 84 euro, dostali viac ako 211 euro. Takže tieto tárania zo strany opozície ako, kde oni by momentálne vedeli pomôcť a podobne, sú úplne nezmysli. Vedeli o tom presvedčiť dôchodcov a za dvanásť rokov im nedali nič. Takže ja poprosím tiež opozíciu, aby dali bokom momentálne politikárčenie, aby sme chránili najzraniteľnejšiu skupinu obyvateľstva a aby sme im v čo najväčšej miere vedeli motivovať a pomôcť im. Ďakujem.
Blanár, Juraj, podpredseda NR SR (2023-02-03):
S faktickou pán poslanec Kočiš.
Glváč, Martin, podpredseda NR SR (2019-09-10):
Ďakujem. S reakciou, pán poslanec Heger, nech sa páči.
Gašpar, Tibor, poslanec NR SR (2024-02-08):
Pán predsedajúci, teraz dajte hlasovať o bode 11 pozmeňujúceho návrhu poslanca Jakaba.
Šeliga, Juraj, podpredseda NR SR (2020-10-20):
Ďakujem pekne. Pán spravodajca? Nechce. V poriadku. Vyhlasujem dvadsaťminútovú prestávku. Potom budeme hlasovať. (Reakcia z pléna.) (Dvadsaťminútová prestávka.) (Po prestávke.)
B. Bugár, podpredseda NR SR: (2005-12-14):
(Hlasovanie.) Prítomných 125, za 49, proti 56, zdržalo sa 16 poslancov, 4 nehlasovali. Návrh sme neschválili. K. Mitrík, poslanec: Pán poslanec Madej dal aj druhý pozmeňujúci návrh. O tomto dám hlasovať pri druhom hlasovaní o zaradení do výborov, pán podpredseda, prosím, dajte hlasovať o tom, že Národná rada sa uzniesla v zmysle rokovacieho poriadku prerokovať predložený vládny návrh zákona v druhom čítaní.
Radošovský, Marián, poslanec NR SR (2015-11-26):
Ďakujem pekne za slovo. Na začiatok si ale neodpustím, ja som, jednu takú konštatáciu a pripomenutie zákona, lebo ma mrzí, keď sa nerešpektujú zákony a keď ich nerešpektuje ani vláda, ani parlament, lebo v zmysle rokovacieho poriadku podľa § 130 ods. 7 je dikcia jasná, kto tu má sedieť a kto ma počúvať a koho majú poslanci interpelovať. Takže mrzí ma to. Ja som aj slušne oblečený, aj neprovokujem, ani neurážam, ani nenadávam. A tak rozmýšľam, vôbec či mám svoju interpeláciu predniesť aj ústne, ja som ju podal písomne a myslím si, že do prázdnych priestorov ju ani podávať nebudem. Jednoducho, pán premiér, je to o tom, ako ŠOP-ka pomáha hnednutiu Slovenska, to znamená, že ona nevie, že podkôrny hmyz má svoju fázu, kedy sa množí. Je to o tom, že jednoducho obstaráva sa až v auguste, nie vtedy, keď treba, v januári. A je to o tom, že keď to robí TANAP je to za iks, a keď to robí firma vybratá ŠOP-kou, tak je to sedemkrát drahšie a urobí iba zlomok činnosti. Iba v skratke, ja sa viac unúvať nebudem, dal som písomne. Ale mrzí ma, že sa nerešpektujeme vzájomne a potom neviem, kde to, jak dopadne. Ďakujem pekne. (Potlesk.)
Galko, Ľubomír, poslanec NR SR (2015-05-19):
Ďakujem pekne. Niekoľko poznámok, Štefan, nekonáte slobodne, všetci traja nekonáte slobodne a pravda raz vyjde najavo, to po prvé. Po druhé si ma vyzval alebo teda si sa ma spýtal, že či sa vzdám mandátu, keď kandidát Žilinka nedostane 60 hlasov. Prečo by som to robil, preboha? Čo to je za absurdná požiadavka, čo ja mám zodpovedať za to, že kto bude akým spôsobom hlasovať? A ty sa kedy vzdáš mandátu, keď bude mať pani Crkoňová koľko hlasov? Keď bude mať 82, tak sa vzdáš mandátu za to, že dvoch poslancov SMER-u si nepresvedčil? Alebo kedy sa, čo sú to za sprostosti, však trošku sa počúvaj, čo rozprávaš. Na záver by som chcel ešte povedať, že ma trochu prekvapuje tvoj slovník, lebo ja ťa mám zafixovaného ako bohabojného človeka a katolíka, a ty tu nadávaš ľuďom do svíň a do prasiat a do špín a robíš to síce sofistikovaným spôsobom, Štefan, ale na to sú tu iní poslanci, na to som tu trebárs ja (smiech v sále a potlesk), ja si to môžem dovoliť povedať. Ja hovorím takým slovníkom, aký voliči odo mňa očakávajú, ale, prepáč, ty, Štefan, to sa budeš že štyri nedele spovedať za toto, čo si tu vyviedol počas tohto vystúpenia a počas tých predchádzajúcich vystúpení, neblázni, lebo bude z teba ešte väčší liberál než je hocikto iný. A poslednú vec, čo chcem spomenúť, prosím ťa pekne, ten tvoj argument, že treba ísť voliť, však je navyše ešte aj pekná, ako to bolo čo? To akože toto je tvoje kritérium, že treba zvoliť kandidátku, lebo že navyše je ešte aj pekná? Ešte to keby si mi dovysvetlil, lebo to alebo teda doma to možno budeš vysvetľovať, neviem teraz. Ďakujem pekne.
Kollár, Boris, poslanec NR SR (2018-12-05):
Ďakujem pekne. Ja by som chcel povedať jednu vec. Emočnú už som vysvetlil. Treba povedať, že na Slovensku je veľmi veľa poľovníkov a nie všetci sú bezcitní ľudia. Nie všetci by dokázali zastreliť psíka pred malým dievčatkom, ktoré potom bude plakať a už ho nikdy neuvidí. Toto neurobia všetci. Môžeme si povedať, že skutočne drtivá väčšina týchto poľovníkov naozaj sa stará o ten les. V zime chodia kŕmiť tie srnky, donesú im sena, soli a ja neviem čoho všetkého možného. Ale stále sa medzi nimi nachádza dosť nespratníkov, ktorí sú ochotní tento zákon, ktorý chceme zmeniť, zneužívať. Tunak bolo povedané, že však na to sú orgány činné v trestnom konaní. No, oni nemôžu urobiť nič, pokiaľ ten poľovník má právo toho psa zastreliť a on ho zastrelí. A tým to skončilo. A preto touto, týmto naším návrhom chceme túto vec zmeniť. To znamená, keď si teraz zoberete, že máme tu nejakú množinu slušných poľovníkov, ktorí to nikdy neurobia, tak tým to predsa nebude vadiť, keď aj tak to nerobia, nikdy by to neurobili a keď to nebudú môcť robiť, im to môže byť jedno, lebo sú slušní, Nikdy by pred tým malým dievčatkom toho psa nezastrelili alebo pred tým chlapcom. Nemôžem ukazovať, ale mám tunak články, poľovník zastrelil psa pred očami malého chlapca. Ďalej, počas prechádzky im zastrelili psa. Majiteľ podal trestné oznámenie. Rodina Krnovcov z turčianskej obce Mošovce prišli o svojho psíka krutým spôsobom. A to sú čo za ľudia? To sú tí slušní poľovníci? Verte tomu, že nie. Ešte raz hovorím. Apelujem na vás, kolegovia, skutočne drtivá väčšina tých poľovníkov je slušných a nikdy by to neurobila. Väčšinou majú sami psíkov poľovných. Nevedia si predstaviť, že by im niekto len tak mirnix-dirnix odstrelil toho psa. A týmto to vadiť vôbec nebude, lebo tí by to nikdy v živote neurobili. Potom tu máme malú množinu, ale obrovských egoistov, ja by som ich nazval až prasat, ktorí sú schopní toto urobiť a proti týmto sa my musíme postaviť, týmto to my musíme zakázať. Takže vás chcem veľmi pekne poprosiť, aby ste podporili tento návrh zákona, aby sme to zakázali a, samozrejme, že aj my nie sme úplne padlí na hlavu a je nám jasné, že keď tento pes bude útočiť na nejaké vtáctvo alebo iné veci, tak nekompromisne ho treba odstrániť. Ale v prípade, že nie, tak nemá poľovník právo. Teraz to robili z plezíru. Chcete mi povedať, že pri decku, keď sa tmolí psík, tak ho odstrelí kvôli čomu, že tam naháňal divú mačku, lebo sa s ňou chcel spáriť? No určite nie. Alebo že tam drhol bociana? No tak ten tam nebol ani náhodou. Bol tam len jeden arogantný, sprostý človek, ktorý zastrelil pred malým dievčatkom psa. A proti týmto sa my musíme postaviť, vážení kolegovia. Ďakujem velice pekne za pozornosť.
Blanár, Juraj, podpredseda NR SR (2021-05-06):
Na vaše vystúpenie, pán poslanec, evidujem tri faktické poznámky. Ako prvá, pani poslankyňa Zita Pleštinská, nech sa páči.
J. Burian, poslanec: (2009-11-04):
Budeme hlasovať o bodoch 1 a 3, lebo druhý bod som vybral na osobitné hlasovanie. Pán predseda, dajte hlasovať o bodoch 1 a 3 s odporúčaním gestorského výboru neschváliť ich.
P. Hrušovský, predseda NR SR: (2004-01-21):
(Hlasovanie.) 146 prítomných, 142 za návrh, 3 sa zdržali, 1 nehlasoval. Schválili sme bod 9 zo spoločnej správy.
Ďuriš Nicholsonová, Lucia, podpredsedníčka NR SR (2018-06-19):
Ďakujeme pekne, pán predseda. Teraz poprosím predsedu výboru pre financie a rozpočet pána poslanca Ladislava Kamenického, aby podal správu o výsledkoch prerokovania návrhu vo výboroch. Nech sa páči.
Lehotský, Tomáš, poslanec NR SR (2021-11-24):
Termín hlasovania teda zajtra o 11.00 hod.
Blanár, Juraj, podpredseda NR SR (2023-03-21):
Pán poslanec Štefan Kuffa.
Ďuriš Nicholsonová, Lucia, podpredsedníčka NR SR (2018-03-14):
Päť faktických poznámok na vaše vystúpenie. Končím možnosť prihlásiť sa s faktickou poznámkou. Pani poslankyňa Verešová.
Hort, Milan, podpredseda NR SR (2011-05-27):
Ďakujem pekne. S faktickými poznámkami na vystúpenie pána spravodajcu sa prihlásili pán poslanec Kamil Krnáč, ďalej Jana Kiššová, Erika Jurinová, Viera Tomanová, Jozef Viskupič, László Solymos. Celkom šesť. Uzatváram možnosť prihlásiť sa s faktickou poznámkou. Slovo má pán poslanec Kamil Krnáč.
Pellegrini, Peter, podpredseda NR SR (2020-04-29):
Ďakujem pekne. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa niekto hlási do rozpravy ústne. Nie je tomu tak. Vyhlasujem všeobecnú rozpravu za skončenú a prerušujem rokovanie aj o tomto bode programu. (Zaznievanie gongu.) Vážené panie poslankyne, páni poslanci, keďže sa nám podarilo absolvovať už aj prvé čítanie o týchto dvoch vládnych návrhoch, budeme o nich hlasovať. (Zaznievanie gongu.) Poprosím tých, ktorí ak sa nachádzajú ešte mimo rokovacej sály a chcú sa zúčastniť hlasovania, aby sa dostavili do rokovacej sály, pretože teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade (tlač 76). Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Alojzovi Baránikovi, aby uviedol hlasovanie o tomto návrhu v prvom čítaní. (Zaznievanie gongu.) Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov , tlač 76.)
Zmajkovičová, Renáta, podpredsedníčka NR SR (2013-01-31):
Pán poslanec. S faktickou poznámkou jeden poslanec. Pán poslanec Martvoň.
Blanár, Juraj, podpredseda NR SR (2022-12-21):
Takže všetky vystúpenia v rozprave odzneli, vyhlasujem rozpravu za uzavretú. Záverečné slovo požiadal pán navrhovateľ. Nech sa páči.
Blanár, Juraj, podpredseda NR SR (2021-05-11):
Ďakujem. Nech sa páči, zaujmite miesto pre navrhovateľku. Teraz dávam slovo spoločnej spravodajkyni z výboru pre financie a rozpočet pani poslankyni Anne Miernej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stavisko gestorského výboru. Nech sa páči, pani spravodajkyňa, máte slovo.
B. Bugár, podpredseda NR SR: (2005-05-17):
I. Hopta, poslanec: Pán poslanec, naozaj oceňujem vaše vystúpenie, pretože si myslím podľa vášho životného príbehu, že máte morálne právo a mali ste morálne právo byť oveľa tvrdší, než ste vystúpili. Chcem povedať, že si vážim váš životný príbeh a že v podobnom duchu mnohé životné príbehy prežili ľudia aj po roku 1989. Tiež mnohí nemohli nájsť prácu pre svoje politické presvedčenie. Nebola to možno Štátna bezpečnosť, ale boli to spoločenské pomery. Ale chcem povedať ešte raz, že si vás vážim. Ďakujem.
Kovačócy, Marián, poslanec NR SR (2015-11-24):
Ďakujem. Pripomínam členom osobitného kontrolného výboru na kontrolu Vojenského spravodajstva, že autobus odchádza na výjazdové rokovanie o 12.05 hodine spred budovy parlamentu. Ďakujem.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 135 poslancov, za 75, proti 41, zdržalo sa 18, nehlasoval 1. Konštatujem, že sme uvedený návrh schválili.
Kollár, Boris, predseda NR SR (2020-10-13):
Pani poslankyňa Horváthová.
Pellegrini, Peter, predseda NR SR (2024-02-09):
Pán poslanec Viskupič.